open-index/open-wikipedia-markdown huggingface dataset:
Dioskuren

D**'Dioskuren** (gr. *Dios kouroi*, Jonge vum Zeus) waren d'Zwillingsbridder **Kastor** a **Polydeukes** (lat. Castor a Pollux). Si waren d'Kanner vum Leda. Dem Kastor säi Papp soll dem Leda säi Mann Tyndareos gewiescht sinn, an dem Polydeukes säin den Zeus, deen dofir och onstierflech war. Hir Schwëstere waren d'Helena an d'Klytaimestra.

## Mythos

D'Dioskuren hunn D'Helena aus der Hand vum Theseus befreit, hunn um Zuch vun den Argonauten deelgeholl (wou dePolydeukes de Kampf mam risege Bebrykekinnek Amykos gewonnen huet), den Herakles begleet wéi e géint d'Amazone gezunn ass a ware bei der Kalydonescher Juegd dobäi.

D'Zwillingen haten enges Daags zesumme mat hire Cousinnen Idas a Lynkeus an Arkadien eng Rannerhäerd gestuel a si hu beschloss se ënnereneen opzedeelen. Den Idas sollt sech dorëm këmmeren, huet sech awer en Trick afale gelooss. Hien huet ee vun de Stéieren a véier gedeelt a gesot deen dee säin Deel fir d'éischt opgiess hätt géif d'Hallschent vun der Häerd kréien, an deen zweeten déi aner Hallschent. Den Idas hat säi Stéck séier giess, an huet duerno sengem Brudder gehollef mat deem sengem Deel. D'Dioskuren, déi sou ëm hiren Deel bedru gi waren, sinn a Messenien agebrach an hunn d'Duechtere vum Leukippos, déi mam Idas a mam Lynkeus verloobt waren, entfouert. Doropshin huet den Idas de Kastor erschloen an de Polydeukes de Lynkeus. Den Zeus huet dunn den Idas mat engem vu senge Blëtzer erschloen. Well d'Bridder sou enk matenee verbonne waren, huet den Zeus hinnen erlaabt fir zesummenzebleiwen, an zwar jeeweils een Dag am Olympos an een Dag an der Ënnerwelt, den Hades. Sou konnt de Polydeukes seng Onstierflechkeet mam stierfleche Kastor deelen.

## Kult

De Kult vun den Dioskuren huet sech iwwer ganz Griicheland an Italie verbreet. A Roum si s'an engem Tempel um Forum Romanum veréiert ginn, woubäi am Mëttelpunkt d'Legend stoung datt d'Bridder de Réimer 499 v.&nbsp;Chr. an der Schluecht mat de Latiner um Regillus-Séi Waffenhëllef geleescht an d'Nooriicht vun der Victoire selwer op Roum bruecht hätten.

D'Dioskure si besonnesch vu Matrouse veréiert ginn, deene se als Konstellatioun "Zwilling" de Wee gewisen hunn a si sinn och ëm Hëllef an Noutsituatiounen ugeruff ginn. Als Symbol fir de Wiessel tëscht Liewen an Doud sinn d'Dioskuren och op Grafsteng ze fanne gewiescht, dat nach bis a fréichrëschtlech Zäit.

## Um Spaweck
Recouvrance-Bréck

D**'Recouvrance-Bréck** ass déi gréisst Hiefbréck an Europa.

Si steet zu Brest, am Finistère, Frankräich.

De 17. Juli 1954, no enger Bauzäit vu 4 Joer ass si ageweit ginn. Si verbënnt d'rue de Siam mam Quartier Recouvrance an ersetzt eng al Dréibréck, de *Pont National* vun 1861, déi vun den Alliéierten 1944 zerbommt gi war.

Si geet iwwer d'Penfeld.

D'Pylone si 70 Meter héich an dat mobilt Mëttelstéck ass 87,50 m laang. Dësen Deel besteet aus engem Fachwierkträger dee sech tëscht 22,50 - 48,50 m op an of beweegt. Iwwer d'Bréck féiert d*'Rue de la Porte*.

1994 krut si den éischte Präis beim Concours Lumières et Monuments.

## Um Spaweck
Armilustrium

**Armilustrium** huet e réimescht Fest geheescht wat zu Éiere vum Mars um 19. Oktober gefeiert ginn ass. Bei der Geleeënheet sinn d'Waffen, déi bei de Krichzich virdru benotzt gi waren, rituell vun de Salier gebotzt ginn.
Arkadien

**Arkadien** war e griichescht Biergland am mëttlere Peloponnes, der So no benannt nom Kinnek Arkas, dem Jong vum Zeus an der Kalisto.

Arkadie war eng Géigend wou vill al Kulte sech ofgespillt hunn. D'Geschichte vu ville Gëtter an Helden (z.&nbsp;B. den Herakles) hu sech hei ofgespillt.

## Um Spaweck
Charis

D**'Charis** ass eng griichesch Gëttin, vläicht d'Fra vum Hephaistos, a war d'Personifikatioun vum Charme. Si ass a Sparta, Attika an och verschiddenen anere Géigende vu Griicheland veréiert ginn. Well "Charis" d'Eenzuel vu "Chariten" ass, ass net ausgeschloss dat se ursprénglech zur Grupp vun dëse Gëttine gehéiert huet.
Chatten

D**'Chatten** (och: „*Katten*“) waren e germanesche Stamm. Si ginn als d'Virfuere vun den Hessen ugesinn. Si hu sech am Beräich vun der Eder, der Fulda an um ieweschte Laf vun der Lahn néiergelooss. D'Bezeechnung „Hessen“ ass eng Ëmännerung vum Numm „Chatten“.
Tunnel René-Konen

Den **Tunnel René-Konen**, am Volleksmond **Helleg-Geescht-Tunnel**, ass e Stroossentunnel an der Stad Lëtzebuerg, deen den 18. Juni 1988 offiziell ageweit gouf.

E féiert ënner der Alstad erduerch, an dat, mat engem Gefäll vu 7&nbsp;%, vun der Aler Bréck, op der Héicht vun de der Cité judiciaire bis an den Eecher Bierg. En huet eng Längt vu 638,5 m an ass zweespuereg am Sens unique.

### Geschicht
Eng ënnerierdesch Verbindung tëscht der Aler Bréck an dem Eecher Bierg war schonn an de Regierungserklärunge vum 4. Juli 1974 a vum 24. Juli 1979 festgehale ginn. No enger Rëtsch Etüden huet d'Chamber de 4. November 1980 (mat 54 Stëmmen dofir an enger Abstentioun) de Gesetzesprojet gestëmmt, dass de Bau vun engem Tunnel soll an d'Lëscht vun de Bauprojeten opgeholl ginn. Den 2. Dezember 1980 gouf d'Gesetz dozou ugeholl. D'Bauaarbechten hunn 1983 ugefaangen. Den 13. Juli 1984 war e Stolle fäerdeg gebuert, soudatt d'Aarbechten un der Calotte konnten ufänken. Dës krut eng Breet vu 17,96 Meter an eng Héicht vun 9,97 Meter.

Den offizielle franséischen Numm *Tunnel René-Konen* krut den Tunnel eréischt mat engem *Arrêté ministériel* vum 5. November 1998 vum deemolege Minister fir ëffentlech Aarbechten, Robert Goebbels. En ass nom fréieren DP-Politiker a Bauteminister René Konen genannt.

Duerch den Tunnel féiert d'Nationalstrooss N57.

## Kuckt och
* Lëscht vun de Stroossentunnellen zu Lëtzebuerg

## Um Spaweck

* Den Tunnel René-Konen op Structurae, der internationaler Datebank vu Bauwierker
* Brochure Le Tunnel du Saint-Esprit, Ministère des travaux publics et Ville de Luxembourg, 1988
Baelen

**Baelen** (wa.: Bailou) ass eng Uertschaft a Gemeng am Arrondissement Verviers vun der belscher Provënz Léck.

## Baelener Kierch an hire verdréiten Tuerm
D'Kierch *Hellege Pol* huet ee vun de rare verdréite Kierchtierm.

## Kuckeswäertes
*Gileppetalspär

Baelen 1.jpg|D'Kierch vu Baelen
Baelen 2.jpg|Kierch vu Baelen


## Um Spaweck

Offiziell Säit vun der Gemeng
Bréck vun Déiljen

**D'Bréck vun Déiljen** ass eng däitsch-lëtzebuergesch Grenzbréck iwwer d'Sauer tëscht Déiljen a Wallendorf am Äifelkrees Béibreg-Prüm a Rheinland-Pfalz. Et ass eng Stroossebréck um Flosskilometer 39,100 a si verbënnt déi däitsch L1 mat der lëtzebuergescher N10.

Déi éischt Bréck gouf 1888 gebaut an 1944 zerstéiert. Si hat eng total Längt vu 86.40 m mat 5 flaache Béi vun 13 m an engem Zentriwénkel vu 60°. An Géigesaz zu der haiteger Bréck hat déi keen Ieselsréck. D'Pläng fir déi Bréck ware vum Bezierksingenieur Antoine Hartmann.

Déi nei Bréck gouf 1952 gebaut. Et ass eng Boubréck an ass 90.20 m laang mat 5 Béi vun 12.60 m. Si ass mat arméiertem Bëtong gebaut a mat Parmangen ausgekleet. De zoustännege Bezierksingenieur war de Mathias Willems an d'Baukäschten hate sech op 2.043.146 Frang belaf. 

## Kuckt och
*Lëscht vun däitsch-lëtzebuergesche Grenzbrécken
## Literatur
*Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0
Amykos

Den **Amykos** ass an der griichescher Iwwerliwwerung de Kinnek vun de Bebryken, Jong vum Poseidon a vun der Nymph Melia. Als berüümten a leidenschaftleche Fauschtkämpfer huet hien all Friemen erausgefuerdert mat him op Liewen an Doud ze kämpfen. Den Amykos huet ëmmer gewonnen, bis de Polydeukes hien iwwerwonnen an ëmbruecht huet.
Boubréck

De Bou ass en Drowierk dat am Bau haaptsächlech mat Steen oder Bëtong gebraucht gëtt. Dës Baustoffer hunn eng héich Drockfestigkeet; dofir ka bei dëse Materalien de Bou och nëmmen op Drock belaascht ginn. Dës Aart a Weis fir Brécken ze baue fënnt een haaptsächlech bei ale Brécken.

Haut ginn och Boubrécken am Stol gebaut an am "béton armé". Mat Stolbéi kënnen Drowäite bis 500 m an am Bëtong bis 300 m erreecht ginn.

Et ënnerscheet een tëscht 3 groussen Zorten:
* Tablier oder Fuerbunn um Bou, ginn haaptsächlech bei grousse Spanwäite gebaut iwwer grouss an déif Däller. Déi kënnen dann:
**een oder méi verwëlleft Béi, oder 
**een oder méi agespaant Béi hunn
* Tablier an der Mëtt vum Bou
* Tablier ënner dem Bou, niddreg Brécken iwwer kleng Flossdäller mat nees 2 Zorten:
** ofgehaangenen Tablier
** Bou mam Tablier verspaant (*bowstring* am Bréckejargon genannt), ass eigentlech keng echt Boubréck mä well se grad sou vill op Drock wéi op Zuch reagéiert.

Och aner Brécken déi e Bou hu sinn net onbedéngt Boubrécken. Et hänkt nämlech och vun der Statik vun der Bréck of, op se deen Numm ka kréien. En typescht Beispill dofir sinn Vierendeelbrécke mat ofgerënnten Dunnen

Da gëtt et nach Brécke mat ganz flaache Béi am "béton armé" déi een net direkt als Boubréck erkennt Freycenet-Brécken, déi éischt déi am Spanbëtong gebaut gi sinn.

Hei e puer Beispiller a Biller:


Image:Trier-Römerbrücke.01.jpg|Réimerbréck vun Tréier am Stén gebaut, Fuerbunn um Bou
Image:Bréck Déiljen1.JPG|Bréck vun Déiljen am arméiertem Bëtong gebaut, Fuerbunn um Bou
Image:Bréck zu Kolmer.jpg|Bréck zu Colmer am arméiertem Bëtong, Fuerbunn um Bou

Image:Eau Rouge Bridge.jpg|Bréck vun der Eau-Rouge op der Autobunn Léck-Tréier am Stol, Fuerbunn um Bou
Image:Bréck bei Chanxe.jpg|Bréck bei Chanxe, Bou iwwer der Fuerbunn, Bréck vum Typ Bowstring
File:Duisburg-Ruhrort - Anschlussbrücke Eisenbahnhafen.jpg|Bréck zu Duisburg, Fuerbunn an der Mëtt vum Bou
Fichier:Bordeauxpontdepierre 1.jpg|Boubréck *Pont de Pierre zu Bordeaux*


## Um Spaweck
Ioniséierungsenergie

**Ioniséierungsenergie**, och **Ioniséirungspotential** oder **Ioniséirungsenthalpie** genannt, ass déi Mindestenergie déi gebraucht gëtt, fir en Elektron komplett aus engem Atom oder Ion ze rappen.
Wilhelm Eberschweiler

De **Wilhelm Eberschweiler** ass de 5. Dezember 1837 zu Püttlingen am Saarland gebuer. Kuerz duerno ass seng Famill op Waxweiler a méi spéit op Bitburg gezunn. No senger Schoulzäit zu Tréier, wou en an de Friedrich-Wilhelm-Gymnasium gaangen ass, ass de Wilhelm den 30. September 1858, zesumme mat sengem Brudder Friedrich, an de Jesuittenuerden zu Münster agetrueden. Alle béid haten de Wonsch Missionnaire ze ginn, e Wonsch deen allerdéngs nëmme fir säi Brudder an Erfëllung gaangen ass, deen an Amerika an der Indianermissioun geschafft huet.

De Wilhelm dogéint huet. nom kanonesche Joer, mam Noviziat zu Feldkirch am Vorarlberg misse weiderfueren. Do huet en 1861 säin éischt Gelübd ofgeluecht. Wärend sengem Studium zu Maria Laach ass en den 13. September 1868 zum Priister geweit ginn an op Oochen gaangen. 1871 huet an Däitschland de "Kulturkampf" ugefaangen an de Wilhelm ass op Wynandsrade an Holland gaange wou e Rekter ginn ass. 1884 koum en op Ditton Hall an England. Vun 1894 u war hie Beichtpapp a verschiddenen Nonnekléischter. Den 23. Dezember 1921 ass e no e puer Krankheeten zu Exaten an Holland gestuerwen an och do begruewe ginn.

De Pater Wilhelm war e Muster u Bescheidenheet a Gewëssenhaftegkeet. No bausse war en exakt bis an de klengsten Detail. Als Spiritual ass e mat senge Schüler ëmmer frëndlech ëmgaangen a war éischter drop beduecht dat Gutt an hinnen z'ënnerstëtzen an ze fleegen, amplaz hir Feeler radikal auszemerzen. Dat en iwwernatierlech Begabungen hat a méi "gesinn" huet wéi anerer, ass an den Aen vu senge Veréierer villfälteg bezeit an duerch säin Tagebuch beluecht. Zum Zäitpunkt vu sengem Doud stoung e schonn am Ruff vun der Hellegkeet. De Prozess vu senger Séilegspriechung ass den 30. November 1951 vum Bistum Tréier ageleet ginn.

Seng stierflech Iwwerreschter goufen am Mee 1958 an d'Jesuittekierch zu Tréier iwwerfouert. D'Graf an de Grafsteen sinn am Kader vun enger allgemenger Renovéierung vun der Jesuittekierch an e wierdegen Zoustand versat ginn.

## Literatur
* Persch, M., 2000. *Eberschweiler, Wilhelm, Spiritual.* In: H. Monz (Hrsg.): Trierer Biographisches Lexikon. WVT Wissenschaftlicher Verlag Trier, S. 93.
* Syré, O., 2005. *23. Dezember 1921 - Eberschweiler Wilhelm † in Exaten.* In: Kalendarium der Gesellschaft Jesu.https://web.archive.org/web/20120901074820/http://www.con-spiration.de/syre/calendar/sep/0905.html
Spiritual

E **Spiritual** (franséisch: Directeur spirituel) ass eng Funktioun an enger kierchlecher Erzéiungsinstitutioun.

Fréier waren se heefeg a Konvikten unzetreffen, mä hautdesdaags fënnt ee se bal nëmmen nach an de Seminairen, wou déi zukënfteg Geeschtlech ausgebilt ginn. De Spiritual ass ëmmer e Geeschtlechen a fir déi spirituell Betreiung a Formatioun vun de Seminaristen zoustänneg. Säin Zoustännegkeetsberäich an der Ausbildung ass de forum internum, an net de forum externum, ëm dee sech de Präses an aner Formateure bekëmmeren.

## Kuckt och
* Wilhelm Eberschweiler
Iasion

De **Iasion** war an der griichescher Mythologie de Jong vum Zeus an der Pleiad Elektra. Säi Brudder war den Dardanos.

D'Demeter huet sech an de Iasion verléift a mat him zesummen d'Jonge Plutos a Philomelos kritt. En huet d'Mystère vu Samothrake perfektionéiert an d'Arkader hunn en als Gott veréiert. Enger anerer Versioun no ass e wéinst senger Affär mat der Demeter vum Zeus mat engem Blëtz erschloe ginn.

Méiglecherweis ass et e virgriichesche Gott vum Akerbau.
Iason

De **Iason** war en Held aus der griichescher Mythologie. Hie war de Jong vum Aison vu Jolkos a vun der Alkimede.

Well säi Monni, de Pelias, dee sengem Brudder säin Troun u sech gerappt hat, huet seng Mamm de Iason bei de Kentaur Cheiron ginn, deen en 20 Joer a Kënschten, Wëssenschaft a Kultus ënnerriicht huet. Duerno ass en zeréck gaangen an en huet vum Pelias sengem Papp säin Troun erëmgefuerdert. Fir Zäit ze gewannen, an an der Hoffnung e géif ënnerwee ëmkommen, huet de Pelias en doropshi geschéckt d'Gëlle Vlies aus Kolchis ze huelen.

De Mythos vun den Argonauten beschreift dës Aventure. Gehollef huet him d'Medea, déi hien aus Kolchis entfouert huet. D'Medea huet an hirem Kessel dem Iason säi Papp Aison gekacht, deen duerno méi jonk erausgesprongen ass. Dat selwecht huet si mam Pelias gemaach, huet awer déi falsch Kraider geholl an e sou ëmbruecht.

De Iason ass mat der Medea op Korinth geflücht. Do huet en d'Duechter vum Kinnek Kreon kennegeléiert, sech a si verléift an d'Medea verlooss. Dunn ass d'Medea duerchgedréint an huet de Kreon an och hir eege Kanner, déi si mam Iason hat, ëmbruecht.

De Iason ass ëmkomm wéi ee Stéck vu sengem Schëff, der *Argo*, op hie gefall ass.

## Um Spaweck
Paris-Roubaix

**Paris-Roubaix**, och *l'enfer du Nord* oder *Reine des Classiques* genannt, ass eng Vëloscourse, déi a Frankräich gefuer gëtt.

Et waren d'Hären Théo Vienne a Maurice Perez, zwéin Textilfabrikante vu Roubaix, déi un de Paul Rousseau, Chefredakter vun der Zeitung *[[Le Vélo]]* erugetruede sinn, mat dem Projet fir eng Virbereedungscourse fir *[[Bordeaux-Paris]]* z'organiséieren.

Den 19. Abrëll 1896, moies um hallwer sechs, war am *[[Parc de Boulogne]]* zu Paräis den Depart vun der éischter Oplo vum *Paris-Roubaix*.

Vun 2005 bis 2007 huet dës Course zur UCI ProTour gehéiert.

## D'Gewënner

## Literatur zum Theema
Henri Quiqueré, Arnaud Pauper: *100 ans de Paris-Roubaix*, Flammarion, 2002, ISBN 2-08-200817-7

## Um Spaweck

* Offiziell Websäit vu ''Paris-Roubaix'' bei *[[Amaury Sport Organisation]]*
* Resultater vu ''Paris-Roubaix'' op der Websäit vu ''Mémoire du Cyclisme''
* D'Websäit vun ''Les Amis du Paris-Roubaix''¨
Biereng (Diddeleng)

**Biereng** (fr. *Burange*) ass haut e Quartier vun Diddeleng. Ier Diddeleng zur Stad ernannt gouf, war Biereng en eegestännegt Duerf an der Gemeng Diddeleng.

Biereng läit am Norde vun Diddeleng op der Grenz mat Beetebuerg an Helleng. Verschidden aner Quartiere vun Diddeleng hu fréier zu Biereng gehéiert sou wéi de Quartier Brill, Banzelt a Wolkeschdall.

Biereng ass dat eenzegt Duerf am Land dat seng Kiermes op engem Donneschdeg feiert.

## Um Spaweck
Nationalversammlung

**Nationalversammlung** ass d'Bezeechnung fir verschidden historesch an aktuell parlamentaresch Versammlungen. De Begrëff geet op d'franséisch Nationalversammlung (*Assemblée nationale*) déi wärend der Franséischer Revolutioun 1789 an d'Liewe geruff gi war, zeréck.

## Historesch Nationalversammlungen

* Franséisch Nationalversammlung, 1789
* Däitsch Nationalversammlung vun 1848 zu Frankfurt, kuckt Frankfurter Nationalversammlung
* Preisesch Nationalversammlung vun 1848
* Däitsch Nationalversammlung vun 1919 zu Weimar, kuckt Weimarer Nationalversammlung

## Haiteg Nationalversammlungen
A ville Länner gëtt d'Parlament als Nationalversammlung bezeechent, als Beispill an:

* Egypten (*Madschlis asch-schaab*/مجلس الشعب)
* Algerien
* Aserbaidjan (*Milli Məclis*)
* Frankräich, kuckt Nationalversammlung (Frankräich)
* Gambia, kuckt National Assembly (Gambia)
* Griicheland (*Βουλή των Ελλήνων*/*Vouli ton Ellinon*)
* Madagaskar (*Assemblée nationale*)
* Nicaragua (*Asamblea Nacional*)
* Nigeria (*National Assembly*)
* Polen (*Zgromadzanie Narodowe*)
* Senegal (*Assemblée nationale*)
* Slowenien (*Državni zbor*)
* Sudan (*National Assembly*)
* Tadschikistan
* Tierkei, kuckt Grouss Nationalversammlung
* Ungarn (*Országgyűlés*)
* Venezuela
* Vietnam

En Niveau ënner dem gesamtstaatlechen Niveau gëtt et och Versammlunge mat dësem Numm:
* am Québec (*Assemblée nationale du Québec*/*National Assembly of Quebec*)
* a Wales (*National Assembly for Wales*/*Cynulliad Cenedlaethol Cymru*)
Silverchair

**Silverchair** waren eng Rockgrupp aus Australien, déi an hire fréie Joren zum Grunge gezielt gouf, haut awer éischter bei den Alternative Rock passt.

## Bandgeschicht
No engem Demo-Contest, dee si gewonnen haten, an engem Plackevertrag an der Täsch koum 1995 déi éischt CD vu Silverchair eraus. Hiren Debutalbum *Frogstomp* huet sech erstaunlecherweis, fir eng Newcomerband aus Australien, relativ gutt verkaaft (3 Millioune verkaaft Toundréier). Duerch dës CD, an d'Tatsaach datt d'Memberen zu dësem Zäitpunkt nach keng 16 Joer haten, gouf d'Fachpress fir d'éischt Kéier op si opmierksam. Séier goufe Vergläicher mat der Grungegrupp Nirvana gemaach, virun allem wéinst der selwechter Gruppebesetzung an der optescher wei stëmmlecher Änlechkeet vum Sänger. Mä genee wéi de Kurt Cobain huet och den Daniel Johns déi schlëmm Säit vum Musekbusiness misse kenneléieren. Hien huet de ganzen Hype ëm seng Grupp net verkraaft a jorelaang ënner Depressiounen a Bulimie gelidden.

Musikalesch hu sech Silverchair vun der éischter rauen an haarde Musek op *Frogstomp* a *Freak Show* weiderentwéckelt, wei een op den Albume *Neon Ballroom* an *Diorama*, héiere kann. D'Zesummenaarbecht mat Elektronikkënschtler an Orchestermuseker maachen déi Albumen zu eemolege Wierker. Besonnesch op *Diorama* verabschide si sech vun alle musikaleschen Norme vum Rockgenre a schaffe mat detailléierter Melodielaschtegkeet an Asaz vu verschiddensten Instrumenter e Meeschterwierk wat senges gläiche sicht.

2002, no den Opname vun *Diorama*, gouf beim Daniel Johns Arthritis festgestallt, sou datt si hir geplangten Tournée net untriede konnten.

No enger méi laanger Paus, an där déi eenzel Membere Soloprojeten nogaange sinn, hu se 2006 nees zesummenfonnt fir en neien Album opzehuelen. 2007 ass de fënneften Album *Young Modern* erauskomm.

Am Mee 2011 huet Silverchair ugekënnegt eng Paus op onbestëmmten Zäit ze maachen.

## Memberen
* Daniel Johns (Gesank, Gittar)
* Ben Gillies (Batterie)
* Chris Joannou (Bassgittar)

## Discographie
* 1995: *Frogstomp*
* 1997: *Freak Show*
* 1999: *Neon Ballroom*
* 2002: *Diorama*
* 2007: *Young Modern*

## Um Spaweck
* Offiziell Websäit
Brill

## Brill zu Lëtzebuerg
**Brill** ass en ale lëtzebuergesche Flouernumm, deen et méi dacks doruechter gëtt. E bedeit souvill wéi "suppeg Wiss baussent der Uertschaft". An Däitschland ass deen entspriechenden Numm *Brühl*.

Brill ass ë.&nbsp;a. den Numm vun:
* zwéi Stadquartieren, zu Esch-Uelzecht (Brill (Esch-Uelzecht)) an zu Diddeleng (Brill (Diddeleng));
* e Quartiersdeel zu Keel (Brill (Keel));
* e Stroossennumm zu Aassel (L-5402), Bieles (L-4422), Esch-Uelzecht (Rue du Brill (Esch-Uelzecht)), Féiz (L-3898), Groussbus (L-9155), an der Stad Lëtzebuerg (Boulevard du Brill), zu Rammerech (L-8805) an zu Réiser (L-3397);
* e Flouernumm zu Éileng, Féiz, Méchela a Schëffleng mam Naturschutzgebitt Brill, 
**an nach en ettlech anerer mat de Varianten *um Brill*, *ënneschte Brill*, *éiwege Brill*, *Petermanns-Brill* (zu Habscht), *op der Brillheck* (Fëschbech bei Miersch).

## Um Spaweck
* Claude Faber, Flouernimm - Brill op 100komma7.lu den 8. August 2020, gekuckt de 17. August 2020

## Brill am Ausland
* Brill, eng Uertschaft am Buckinghamshire
* Brill, eng Uertschaft an Nordrhein-Westfalen 
* Brill, eng Uertschaft an Niddersachsen

## Persounen
* Eric Brill, Computerwëssenschaftler
* Thomas Brill * 1972, saarlännesche Moler
* Debbie Brill * 1953, eng kanadesch Héichspréngerin

## Literatur
* *Feucht und nahe an der Ortschaft - Woher der Flurname „Brill“ stammt*, am Luxemburger Wort vum 27. Januar 2015, S. 23

## Kuckt och
* Naturschutzgebitt Brill
* Wandmillen zu Brill
* Brühl
Katwijk (Südholland)

**Katwijk** ass eng Uertschaft a Gemeng an Holland a läit an der Provënz Südholland, mat ronn 43.000 Awunner an der Uertschaft a ronn 67.000 Awunner an der Gemeng (2023). Déi haiteg Gemeng ass 2006 bei der Fusioun vu Katwijk mat den Nopeschgemengen Rijnsburg a Valkenburg entstanen.

Katwijk besteet aus de 5 gréissere Quartieren Katwijk aan Zee, Katwijk aan den Rijn, Rijnsburg, Valkenburg a Katwijk-Noord souwéi nach en ettlechen aner méi klenge Wunnplazen.

## Nopeschgemengen

## Tourismus
Katwijk huet eng grouss Plage op der Nordséi.

Aner Touristenattraktioune sinn:
* Katwijks Museum
* Liichttuerm vu Katwijk aan Zee vu 1605
* ESA-Musée
* Schmuelspuermusée an Damptram beim Valkenburgse Meer
* Spinozahaus

## Um Spaweck

* Gemeng Katwijk
* Statistik vun der Gemeng Katwijk
Regensburg

**Regensburg** (engl. fréier *Ratisbon*, frans. fréier *Ratisbonne*, lat. fréier *Castra Regina*, lat., spuen. an it. *Ratisbona*, poln. *Ratyzbona*, tschech. *Řezno*) ass eng kreesfräi Stad am Oste vu Bayern. Si ass d'Haaptstad an de Sëtz vun der Regierung vun der Uewerpfalz, vum Bezierk Uewerpfalz a Sëtz vum Landrat vum Landkreis Regensburg. Den 13. Juli 2006 ass d'Regensburger Alstadt vun der UNESCO op hir Lëscht vum Weltierwe gesat ginn.

Am Ablack huet d'Stad 130.000 Awunner mat Haaptwunnsëtz a knapps 152.000 Awunner als Wunnbevölkerung an ass domat no München, Nürnberg an Augsburg déi véiertgréisste Stad vum Fräistaat Bayern.

D'Stad ass Bëschofs-Sëtz vun der réimesch-kathoulescher Diözees Regensburg, huet dräi Héichschoulen an ass ee vun den 23 Oberzentre vum Fräistaat Bayern. D'Groussstied nobäi sinn: Nürnberg ronn 88&nbsp;km nordwestlich a München zirka 103&nbsp;km südwestlech vu Regensburg.

D'Industrie (Autoen, Elektrotechnik, Maschinnenbau, Zocker) dréckt der Stad hire Stempel op. D'Aarbëchtstslosegket läit, wat fir eng Groussstad ongewéinlech ass, zanter ettleche Joren ënner dem bayeresche Landesdurchschnëtt (eei 2006: 6,8 %). Mat 720 sozialversëcherungspflichtege Beschäftegte op 1000 Awunner huet Regensburg no Frankfurt am Main déi gréisst Konzentratioun vu Beschäftegten an Däitschland opzeweisen.
## Kuckeswäertes

## Um Spaweck
* Offiziell Säit vun der Stad
Paris-Brest-Paris

**Paris-Brest-Paris**, war eng Vëloscourse a Frankräich, déi tëscht 1891 an 1951 an engen Zéng-Jores-Rhythmus gefuer gouf. D'Course, déi vu Paräis op Brest an erëmm zeréck gefuer ginn ass, hat eng Distanz vu ronn 1 200&nbsp;km.

De Pierre Giffard, Direkter vun der Zeitung *[[Le Petit-Journal]]* huet d'Course *Paris-Brest-Paris* 1891 an d'Liewe geruff.

De Nicolas Frantz ass an dëser Course am Joer 1931 op déi 7. Plaz komm.

1941 ass d'Course wéinst dem Zweete Weltkrich net gefuer ginn, gouf awer 1948 nogeholl.

## Gewënner
* 1891: Charles Terront  
* 1901: Maurice Garin  
* 1911: Émile Georget  
* 1921: Louis Mottiat 
* 1931: Hubert Opperman 
* 1948: Albert Hendrickx  
* 1951: Maurice Diot 

## Literatur zum Theema
* Michel Dargenton, *Paris-Brest-Paris / Histoire d'une course décennale 1891-1951*, *Coups de pédales, hors-série n°2*

## Um Spaweck
* Resultater vun der Course op der Websäit vu ''Mémoire du Cyclisme''
Holland (Homonymie)

**Holland** steet fir:

* Holland (dt. Niederlande, en. Netherlands, nl. Nederland), e Land an Europa woufir d'Lëtzebuerger Sprooch kee spezifeschen Term huet.
* d'Regioun Holland am Weste vum Land, wat mir geneesou nennen, déi aus de Provënzen
** Nordholland a
** Südholland besteet.
* d'historesch Provënz Holland, eng vun de Siwe Provënzen
* d'historesch Grofschaft Holland
* d'historescht Kinnekräich Holland (1806-1810) wat den Napoleon fir säi Brudder Louis gegrënnt hat
* Holland (Lancashire) an Up Holland
* Holland (Lincolnshire)
* Holland Park, en Deel vu Kensington
* Holland (Arkansas)
* Holland (Indiana)
* Holland (Iowa)
* Holland (Massachusetts) 
* Holland (Michigan) 
* Holland (Minnesota)
* Holland (Missouri)
* Holland (New York)
* Holland (Ohio)
* Holland (Pennsylvania) 
* Holland (Texas) 
* Holland (Vermont)
* Holland & Holland e Waffefabrikant
Regioun Holland

D**'Regioun Holland** ass en Deel vum Land Holland, mat deem se sech op Lëtzebuergesch dee selwechten Numm deelt.

## Geschicht

D'Gebitt vun der Regioun Holland, dat sech iwwer d'Provënzen Nordholland a Südholland erstreckt, war e Bestanddeel vum réimesche Räich, du vum Frankeräich a spéiderhi vum Hellege Réimesche Räich vun Däitscher Natioun (Burgund). Vu 1581 un huet Holland zu der Republik *Zeven Verenigde Nederlanden* gehéiert. Wärend der napoleonescher Zäit gouf et e Kinnekräich Holland (1806-1810), wat déi bekannt Grenze vum haitege Land Holland hat. Fir d'Dominanz vum Gebitt Holland kleng ze halen, gouf et 1840 an zwou Provënze gedeelt: Nordholland a Südholland.

Den Numm *Holland* gouf ëm 866 als *Holtland* (Holzland respektiv Bëschland) benotzt. Deemools war d'Géigend ëm Haarlem gemengt. Méiglecherweis ass et awer och op d'Gëttin Hludana zeréckzeféieren, déi am westgermanesche Raum veréiert gouf an a Schrëfte vun de Géigende vun Nimwegen, Frisland a Xanten och ernimmt gouf.

## Geographie

D'Regioun Holland grenzt am Westen un d'Nordmier an am Osten un d*'[[IJsselmeer]]*. Déi nërdlech Grenz läit bäi Den Helder a bei der Insel *Texel*. Déi südlech Grenz läit am Delta vu Rhäin, Maas a Schelde. Déi gréisst Stied sinn Den Haag, Rotterdam an Amsterdam.

Am Westen, um Nordmier, sinn och Dünen ze fannen, awer soss ass d'Land flaach. D'Regioun Holland läit deelweis souguer ënner dem Mieresspigel.

## Um Spaweck
Nicolas Morn

Den **Baptiste Nicolas Morn**, gebuer den 23. Februar 1932 zu Beesslek, an do gestuerwen de 14. Mäerz 1997, war e lëtzebuergesche Vëlossportler.

Den Nicolas Morn ass an de Joren 1954 bis 1957 véiermol den Tour de France gefuer. Am Joer 1956 huet hie sech als 68, klasséiert, déi aner dräi Tier ass hien net op en Enn gefuer.

Am Joer 1952 huet hien och un der Olympiad zu Helsinki deelgeholl.

1964, 1967 a 1968 war den Nicolas Morn Lëtzebuerger Champion am Cyclo-Cross.

## Palmarès
### [[1955]]
* 29. am Tour de Suisse

## Kuckt och

* Tour de France
Edy Hein

Den **Edy Hein**, gebuer den 11. August 1929 an der Stad Lëtzebuerg, a gestuerwen den 31. August 2006 och do, war e lëtzebuergesche Vëlossportler.

Den Edy Hein ass am Joer 1953 den Tour de France gefuer, deen en awer net bis zu Enn gepackt huet.

## Säi Palmarès
### [[1950]]
* 4. am Grand Prix Général Patton 
### [[1951]]
* 1. am Grand Prix François Faber
* 5. am Grand Prix Général Patton 
### [[1953]] (Peugeot)
* 17. am Tour de Luxembourg
** 1. an der 3. Etapp (b) vun Dikrech op Péiteng (140,6&nbsp;km)

## Kuckt och
* Tour de France
* Lëscht vu lëtzebuergesche Sportler
Regierung Dupong-Schaus-Bodson

D**'Regierung Dupong-Schaus-Bodson**, ass d'Bezeechnung vun zwou Regierungen zu Lëtzebuerg, déi op Grond vu partielle Chamberwalen, deene vum 6. Juni 1948 am Süden an am Osten, an deene vum 3. Juni 1951 am Norden an am Zentrum, ëmgeännert goufen.

Dat éischt war, gradewéi och d'Regierung Dupong-Schaus, eng Koalitiounsregierung tëscht CSV a Groupement Démocratique. Si war vum 14. Juli 1948 bis den 3. Juli 1951 am Amt. Dat zweet war eng Koalitiounsregieurng aus CSV an LSAP; si huet hir Funktioune bis den 29. Dezember 1953, den Dag, wou de Pierre Dupong gestuerwen ass, ausgeübt.

### Vum 14. Juli 1948 bis den 3. Juli 1951
* Pierre Dupong (CSV): Staatsminister, Regierungspresident, Minister fir Finanzen, Aarbecht, Sozialversécherung a Grouwen, Arméiminister a.i.
* Joseph Bech (CSV): Ausseminister, Minister fir Aussenhandel, Minister fir Wäibau
* Eugène Schaus (Groupement Démocratique): Justiz- an Inneminister 
* Alphonse Osch (Groupement Démocratique): Minister fir Gesondheet a Krichsschied 
* Robert Schaffner (Groupement Démocratique): Minister fir Bauten an Transport (Erëmopbau)
* Pierre Frieden (CSV): Minister fir Erzéiung, Kultus, Konschten a Wëssenschaften a Sozialhëllef
* Aloyse Hentgen (CSV): Wirtschafts- a Landwirtschaftsminister (*ass den [[2. September]] [[1950]] aus Gesondheetsgrënn demissionéiert a gouf duerch de [[François Simon]] ersat*)

### Vum 3. Juli 1951 bis den 29. Dezember 1953
* Pierre Dupong (CSV): Staatsminister, Regierungspresident, Minister fir Finanzen, Landwirtschaft a Krichsschied
* Joseph Bech (CSV): Ausseminister, Minister fir Aussenhandel, Minister fir Arméi, Minister fir Wäibau
* Pierre Frieden (CSV): Minister fir Erzéiung, Bevëlkerung a Famill, den Interieur, Gesondheet, Kultus, Konschten a Wëssenschaften
* Victor Bodson (LSAP): Minister fir Justiz, Bauten an Transport
* Nic Biever (LSAP): Minister fir Aarbecht, Sozialversécherung, Grouwen a Sozialhëllef
* Michel Rasquin (LSAP): Minister fir Wirtschaft an Erëmopbau

## Kuckt och
* Lëscht vun de lëtzebuergesche Premierministeren

## Um Spaweck
Jean-Pierre Muller

De **Jean-Pierre Muller** oder *Jempy Muller* war e lëtzebuergesche Vëlossportler. Hien ass den 23. Mäerz 1910 zu Stroossen gebuer an den 8. November 1948 an engem Autosaccident bei Ettelbréck gestuerwen.

De Jean-Pierre Muller ass am Joer 1932 den Tour de France gefuer, an huet sech als 50. klasséiert.

## Palmarès
### [[1929]]
* 3. am Grand Prix François Faber

### [[1930]]
* 1. bei den Nationale Meeschterschaften op der Strooss an der Course en Ligne (Kategorie Indépendanten)

### [[1931]]
* 13. Internationale Opel-Deutschland-Rundfahrt

### [[1933]]
* 18. am Tour de Suisse

## Kuckt och
* Tour de France
* Lëscht vu lëtzebuergesche Sportler
Casa Milà

D**'Casa Milà**, och nach *La Pedrera* genannt, ass eent vum Antoni Gaudí senge bekanntste Wierker zu Barcelona a läit am Distrikt Ensanche. Et gouf vun 1906 bis 1910 fir d'Famill Milà gebaut.

Et ass e Gebai deelweis aus Naturstee mat enger Eisen- a Bëtongsstruktur ouni Dromauere mat gewellte Fassadeformen a geschwongene Balconen. Den Dach ass eng exzentresch Landschaft aus skurrile Kamäiner.

1984 gouf d'Casa Milà vun der UNESCO op d'Lëscht vun de Weltkulturierwe gesat.

Zanter 2013 ass d*'Fundació Catalunya-La Pedrera* de Proprietär vum Haus, déi och zoustänneg ass fir d'Organisatioun vun Ausstellungen, ëffentleche Visitten an aneren Aktivitéiten.

## Literatur zum Theema
* Rainer Zerbst: *Antoni Gaudí,1852-1926, Antoni Gaudí i Cornet – ein Leben in der Architektur*, Taschen GmbH, Köln, 2002, ISBN 3-8228-2169-1, S. 176 - S. 189

## Um Spaweck
Antoni Gaudí

Den **Antoni Plàcid Gaudí i Cornet**, gebuer de 25. Juni 1852 zu Reus bei Tarragona, a gestuerwen den 10. Juni 1926 zu Barcelona, war e katalouneschen Architekt an e Vertrieder vum katalounesche Modernismus.

## Säi Liewen
Vun 1863 bis 1868 ass de Gaudí an d'Klouschterschoul *Colegio de los Padres Escolapios* zu Reus gaangen. Duerno huet hien um *Instituto de Enseñanza Media* studéiert an huet Virbereedungscourse fir Architektur op der wëssenschaftlecher Fakultéit vun der Universitéit Barcelona besicht.

Vun 1873 bis 1877 huet hien Architektur op der *Escuela Provincial d'Arquitectura* zu Barcelona studéiert an en huet niewebäi bei verschidden Architektebüroe geschafft, ënner anerem beim Francesc de Paula del Villar i Lozano, fir Suen ze verdéngen.

De 15. Mäerz 1878 krut hie säin Diplom als Architekt an huet duerno säin eegenen Architektebüro opgemaach.

Duerch eng intensiv Zesummenaarbecht mam Architekt Juan Martorell Montells koum de Gaudí an en enke Kontakt mat der neigotescher Architektur.

1883 huet de Gaudí, op Virschlag vum Juan Martorell Montells, d'Architekturaarbechte fir de Bau vun der Sagrada Familia vum Francesc de Paula del Villar i Lozano iwwerholl, dem Architekt vun der Diözees. Hien huet 43 Joer laang, bis zu sengem Doud, un deem Projet geschafft.

De 7. Juni 1926 gouf de Gaudí bei engem Spadséiergank vun engem Tram ugestouss, an ass dräi Deeg méi spéit an engem Spidol zu Barcelona gestuerwen.

## Iwwer de Gaudí
Säi Frënd a Mataarbechter Joaquín Torres García huet hien als "genialste vun allen Architekten" bezeechent.

## Seng Wierker

* Bellesguard, eng Villa zu Barcelona, 1900-1909
* Bëschofspalais Astorga, Léon, 1887-1893
* Wäikeller Guëll, Garaff bei Sitges, 1895-1901
* Casa Batlló, Barcelona, 1904-1906
* Casa Calvet, Barcelona, 1898-1899
* Casa de los Botines, Léon
* Casa El Capricho, Comillas bei Santander, 1883-1885
* Casa Milà, Barcelona, 1906-1912
* Casa Vicens, Barcelona, 1883-1888
* Colegio de las Teresianas, Barcelona, 1888-1889
* Finca Güell, Barcelona, 1884-1887
* Finca Miralles, Barcelona, 1901
* Kathedral Palma (Renovéierungsaarbechten), Palma de Mallorca, 1903-1914
* Krypta Colònia Güell, Santa Coloma de Cervelló, 1898-1917
* Palais Güell, Barcelona, 1886-1888
* Park Güell, Barcelona, 1900-1914
* Templo Expiatorio Sagrada Familia, Barcelona, 1883-1926

## Literatur zum Theema
* Rainer Zerbst: *Antoni Gaudí,1852-1926, Antoni Gaudí i Cornet – ein Leben in der Architektur*, Taschen GmbH, Köln, 2002, ISBN 3-8228-2169-1
* Aurora Quito, Cristina Montes: *Antoni Gaudí*. DuMont-Monte-Verlag, Köln, 2002.  
## DVD
* Hiroshi Teshigahara: *Antoni Gaudí*, 1984, 72', op DVD an der The Criterion Collection, Mäerz 2008
## Um Spaweck
* Wierker vum Gaudi op der Lëscht vum Weltkulturierwen
Camp Nou

De **Camp Nou** (katalounesch fir *Neien Terrain*), eigentlech *Nou Estadi del Futbol Club Barcelona*, ass e Foussballstadion zu Barcelona.
Nodeem den ''Zentralstadion'' vu Leipzig méi kleng gemaach gouf, ass et dee gréisste Stadion an Europa; en huet Plaz fir 98.600 Spectateuren. De Proprietär ass de Foussballclub FC Barcelona.

**Koordinaten:** 

## Um Spaweck
Spuenescht Duerf

D**Spuenescht Duerf** zu Barcelona, oder och nach *Poble Espanyol* genannt, gouf 1929 fir d'Weltausstellung gebaut. 
Et läit um Montjuïc, en 173 m héije Bierg an der Stad.

Do fënnt ee charakteristesch Bauforme vun deenen eenzele spuenesche Regiounen am Detail nogestallt.

Et ass eng beléift Attraktioun fir Touristen wou am Summer op der Duerfplaz Concerte sinn a wou een duerch déi kleng Gässele mat ville Restauranten, Geschäfter, Handwierksatelieren, Caféën a Baren kann trëppelen.

En änlecht "spuenescht Duerf" gëtt et och zu Palma de Mallorca (Pueblo Español de Palma de Mallorca).

## Um Spaweck
Casa Batlló

D**'Casa Batlló** steet zu Barcelona um *Passeig de Gràcia* am Distrikt Ensanche.

D'Gebai gouf tëscht 1905 a 1907 vum Antoni Gaudí ëmgebaut.

2005 gouf d'Casa Batlló vun der UNESCO op d'Lëscht vun de Weltkulturierwe gesat.

## Literatur zum Theema
* Rainer Zerbst: *Antoni Gaudí,1852-1926, Antoni Gaudí i Cornet – ein Leben in der Architektur*, Taschen GmbH, Köln, 2002, ISBN 3-8228-2169-1, S. 162 - S. 175

## Um Spaweck
Parc Güell

De **Parc Güell** läit am Distrikt Gràcia‎ zu Barcelona an ass e Wierk vum Antoni Gaudí.

Iwwer der Stad huet de Gaudí dëse speziellen no senge Virstellungen ugeluechte Park gebaut, deen 1984 vun der UNESCO op d'Lëscht vun de Weltkulturierwe gesat gouf.

Et ass en innovatiivt Wierk vum Gaudí, dat vum Eusebi Güell an Optrag gi ginn ass. Et war eigentlech geduecht fir eng Siidlung unzeleeën.
 
Am Zentrum ass eng riseg Terrass ugeluecht mat doresche Sailen, déi ursprénglech als Maartplaz geduecht war. Ënner dëser Terrass bilden dës Sailen eng Hal. Op der Terrass ass eng laanggeschwongen, schlangefërmeg Mauerbänk, déi wéi vill Wierker vum Gaudí no der Trencadiz-Method, eng speziell Collagetechnik mat Mosaicker aus Glas a Keramik, entstanen ass.

Iwwerall fënnt een am Park och speziell Figuren, wéi den Draach Phyton bei den Trapen zum Beispill.

Am fréieren Haus vum Gaudí, deen do vun 1906 bis 1926 gewunnt huet, ass e Musée entstanen. Hei fënnt een original Wierker vum Gaudí.
Dëst Haus gouf 1904 vum Francesc Berenger gebaut a gouf 1969 zum historeschen-artistesche Monument ernannt.

## Literatur zum Theema
* Rainer Zerbst: *Antoni Gaudí,1852-1926, Antoni Gaudí i Cornet – ein Leben in der Architektur*, Taschen GmbH, Köln, 2002, ISBN 3-8228-2169-1, S. 138 - S. 161

## Um Spaweck
ISO 3166-2:FJ

## Kodéierlëscht

## Kuckt och
* ISO 3166-2, Referenztabell vun de Lännercoden.
* ISO 3166-1, Referenztabell vun de Lännercoden, wéi s'an Domainennimm benotzt ginn.
* Lëscht vun den Divisounen am Fidschi
Adobe Photoshop Elements

**Adobe Photoshop Elements** ass e Bildbeaarbechtungsprogramm vun der Firma Adobe Systems Incorporated. déi hire Sëtz zu San Jose a Kalifornien (USA) huet, an 1982 gegrënnt gouf.

Anescht wéi säi "grousse Brudder" den Adobe Photoshop, dee sech u professionell Fotografe riicht an och vum Präis hir gesinn net fir de Konsumente-Maart geduecht ass, bitt den Adobe Photoshop Elements dem Amateur e komplette Pak fir digital Biller ze beaarbechten, ze geréieren a se ze presentéieren.

Déi aktuell Versioun fir Windows ass d*'7.0*, déi de 26. August 2008 erauskoum. Fir Mac ass et d'Versioun *6.0* déi Enn Mäerz 2008 erauskoum.
## Kuckt och
*Adobe Photoshop
## Um Spaweck
*Websäit iwwer d'Windows-Versioun op Däitsch
Segway Human Transporter

De **Segway Human Transporter**, **Segway HT** oder am Volleksmond einfach Segway, ass eng Zort *elektresch [[Trottinett]]*.

De Segway gëtt zanter Dezember 2001 zu Bedford am US-Bundesstaat New Hampshire vu *Segway LLC* fabrizéiert.

## Um Spaweck
Eintracht Frankfurt

D**'Eintracht Frankfurt** ass en däitsche Sportveräi vu Frankfurt am Main, deem säi Foussballclub an der éischter däitscher Foussballbundesliga spillt.

Nieft der Foussballsektioun gëtt et bei *Eintracht Frankfurt* nach eng Turn-, Liichtathleetik-, Hockey-, Box-, Tennis-, Handball-, Rugby-, Dëschtennis-, Basketball-, Äisstackschéissen-, Curling-, Volleyball-, Eishockey-, Dart-, Triathlon-, Ultimate Frisbee-, Dëschfoussball- a Fansektioun.

## Kader Saison 2025/26

### Gol
23  Michael Zetterer

33  Jens Grahl

39  Amil Šiljević

40 	 Kauã Santos

### Ofwier
2  Elias Baum

3  Arthur Theate

4  Robin Koch

5  Aurèle Amenda

13 	 Rasmus Kristensen

21  Nathaniel Brown

22 	 Timothy Chandler

26  Keita Kosugi 

34  Nnamdi Collins

41  Fousseny Doumbia

44  Davis Bautista

49  Derek Boakye Osei

### Mëttelfeld
6 	 Oscar Højlund

7 	 Ansgar Knauff

8 	 Farès Chaïbi

15  Ellyes Skhiri

16 	 Hugo Larsson

18 	 Mahmoud Dahoud

19 	 Jean-Mattéo Bahoya

20 	 Ritsu Doan

23 	 Krisztián Lisztes

27 	 Mario Götze

31 	 Love Arrhov

37 	 Jeremiaha Maluze

38 	 Ebu Bekir Is

42 	 Can Uzun

45 	 Marvin Dills

### Stuerm
9  Jonathan Burkardt

11   Younes Ebnoutalib

25   Arnaud Kalimuendo 

29   Ayoube Amaimouni

30 	 Michy Batshuayi

48 	 Junior Awusi

50 	 Alessandro Gaul Souza

53   Alexander Staff

## Statistik

* Däitsche Meeschter (1): 1959
* DFB-Pokal-Gewënner (5): 1974, 1975, 1981, 1988, 2018
* DFB-Pokal-Finalist (4): 1964, 2006, 2017, 2023
* UEFA-Pokal-Gewënner (2): 1980, 2022

## Um Spaweck

* Eintracht Frankfurt - offiziell Homepage
Batty Fischer

De **Jean-Baptiste** (**Batty**) **Fischer**, gebuer de 24. Juli 1877 an der Stad Lëtzebuerg um Krautmaart an och do gestuerwen de 27. Dezember 1958, war e lëtzebuergesche Fotograf.

## Seng Formatioun
De Batty Fischer war vu Beruff Zänndokter. 

## Säi Wierk
Scho mat 15 Joer huet hien e Fotoapparat kritt. Et war eng Plackekamera.

De Batty Fischer huet a senge Biller d'Geschicht vun der Stad Lëtzebuerg a senge Faubourgen op eng pregnant Manéier erzielt.

D'Stad Lëtzebuerg huet 1960 säi ganz Wierk zesumme mat de Reproduktiounsrechter kaaft. An der Fotothéik vun der Stad Lëtzebuerg kann een déi ronn 10.000 Dokumenter bewonneren, déi d'Entwécklung vun der Stad vun 1890 bis 1958 beschreiwen. An den Archive vun der Stad ass och de Vergréisserungsapparat, deen de Batty Fischer benotzt huet, ze gesinn.

### Ausstellung vu senge Biller
* 13. Juli - 8. September 2013 am Ratskeller vum Cercle Cité (Biller aus der Fototéik).

## Literatur
* *Batty Fischer, Luxembourg, Album de souvenir*; Éditions Édouard Kutter, Lëtzebuerg 1977, 185 S.
* Éditions Émile Borschette, 1997: *Collection Batty Fischer*, 170 Fotoe vun 1882 bis 1940 mat Kommentar an dräi Sproochen, ISBN 2-87982-075-8
* Henri Beck, 1994. *Batty Fischer (1877-1958) un photographe pas comme les autres*. ons stad 45, S. 13-19. PDF
* Album mat Fotoe vum Batty Fischer: *LUXEMBOURG - Album de souvenirs*, 32 Säiten, Éditions Kutter (1966).
* Fischer, Batty: *Luxembourg, souvenirs et adieux*, Album mat Fotoe vum Batty Fischer, 296 Säiten, realiséiert an editéiert vum François Mersch, Éditions François Mersch, Imprimerie Joseph Beffort (1977).

## Kuckt och
* Lëscht vu Fotografen
Henri Ackermann

Den **Henri ("Hary") Ackermann**, gebuer de 25. Juli 1922 zu Lëtzebuerg am Gronn, a gestuerwen den 23. Januar 2014, war e fréiere lëtzebuergesche Vëlossportler, Zwangsrekrutéierten, Gewerkschaftler an LSAP-Politiker.

Den Henri Ackermann war Beamten um CFL, vun 1968 bis 1992 Gemengerot an der Stad, an 1979 an duerno vun 1984 bis 1994 Deputéierten an der Chamber.

Den Henri Ackermann ass 1947 an 1948 den Tour de France gefuer. Hien ass en awer ni zu Enn gefuer.

## Palmarès
* 1. an de Landesmeeschterschaften op der Strooss (Cadets)
### [[1947]]
* Tour de Suisse (opginn)
* 2. am Grand Prix Général Patton (Indép.)
* 2. an de Landesmeeschterschaften op der Pist (Poursuite)
* 2. an de Landesmeeschterschaften op der Pist (Sprint)
* 2. an de Landesmeeschterschaften op der Strooss
* 3. an enger Course zu Déifferdeng

### [[1948]]
* 40. a Liège-Bastogne-Liège

## Ekippen
*1947:  Nicolett 
*1948:  Nicolett 
*1949:  Garin - Wolber 
*1949:  Nicolett

## Kuckt och

* Tour de France
Äsbech

D**'Äsbech** ass eng Baach, déi *An der [[Heeschbech]]*, südlech vu Bäerdref, entspréngt an no zirka 3&nbsp;km tëscht der Weilerbaach an Iechternach an d'Sauer leeft.

Op hirem kuerze Laf, bei deem se eng 150 Meter Héichtenënnerscheed zeréckleet, schlängelt se sech duerch d'Sandsteefielse vun der Klenger Lëtzebuerger Schwäiz erduerch a leeft laanscht Fielsformatioune wéi d*'[[Huel Lee]]*, de *Malakoff-Tuerm* oder de *Perekop*.

Op der Héicht vum *Perekop* hëlt se vu lénks d'Haalsbaach op.

Op hirem mëttelste Laf ginn iwwer de Pad, deen niewendrun ass, d'Europäesch Wäitwanderweeër E2 an E3.

## Kuckt och

## Biller

File:Berdorf (LU), Aesbachtal -- 2015 -- 6109.jpg
File:Äsbech 2010-08.jpg


## Um Spaweck
Thomas Knoll

Den **Thomas Knoll**, gebuer de 14. Abrëll 1960 zu Ann Arbor am Michigan (USA), ass de "geeschtege Papp" vum Fotobeaarbechtungsprogramm Photoshop.

Den Thomas Knoll ass de Jong vum College-Professer Glann Knoll, an de Brudder vum CGI-Spezialist John Knoll.

1987 huet den Thomas Knoll, en äifregen Hobbyfotograf, mat engem *Apple II Plus * un engem Computerprogramm geschafft, bei deem et drëms gaangen ass, fir Grostufebiller op engem Schwaarzwäiss-Monitor kënnen ze gesinn. No an no gouf mat Hëllef vu sengem Brudder déi Software erweidert. Op déi Manéier konnte se kuerz drop Faarf duerstellen, verschidden Dateiformater opmaachen an opspäicheren. Am Laf vun der Zäit koum d'Méiglechkeet dobäi, den Tounwäert an d'Faarwe vu Biller, oder och nëmmen Deeler dovun, ze verbesseren.

Dee Programm, den *Display*, krut méi spéit nach aner Nimm (ImagePro,..). Nodeem sech déi zwéi Bridder op *PhotoShop* g'eenegt haten, hu se sech un d'Softwarefirma Adobe Systems adresséiert fir endlech Suen domat ze maachen. Am Februar 1990 koum *Photoshop 1.0* eraus.

Hautdesdaags ass Photoshop, wéi e méi spéit ëmgedeeft gouf, dee meeschtverbreete Fotobeaarbechtungsprogramm op der Welt.
Laguiole

**Laguiole** (Aussprooch: *Layole*) huet puer Bedeitungen:
*Laguiole (Aveyron) ass eng franséisch Gemeng am Departement Aveyron an der Regioun Occitanie 
*Laguiole (Messer) ass e Messertyp, deen zu Laguiole an zu Thiers hiergestallt gëtt.
*Laguiole (Kéis) ass eng Kéiszort, déi zu Laguiole fabrizéiert gëtt.
Züri Metzgete

**Züri Metzgete**, (**Meeschterschaft vun Zürich**), war vun 1914 bis 2014 eng Vëloscourse vun engem Dag, déi an der Schwäiz gefuer gouf.

2005 an 2006 huet den *Züri Metzgete* zu der Serie vum *[[UCI ProTour]]* gehéiert.

De Fränk Schleck ass 2005 op déi zweet Plaz vun dëser Course komm.

Well fir 2007 kee Sponsor fonnt gouf ass d'Course fir dat Joer ofgeblose ginn. Vun 2008 bis 2014 war d'Züri Metzgete eng Amateur Course.

## D'Gewënner

## Um Spaweck
* Offiziell Websäit vum ''Züri Metzgete''
* Resultater vum ''Züri Metzgete'' op der Websäit vu ''Mémoire du Cyclisme''
* Websäit vum ''Radfahrer-Verein Zürich''
Schetzelbuer

De **Schetzelbuer** ass d'Quell vun der Schetzelbaach am Gréngewald déi méi spéit no dem Zesummefloss mat der Réngelbaach d'Wäiss Iernz bilt. E läit op enger Héicht vun 370 Meter (NG-L).

Um Gebitt vun der Gemeng Steesel trëtt säi Waasser aus dem Lëtzebuerger Sandsteen, dem gréissten a wichtegsten Drénkwaasserspäicher vu Lëtzebuerg. Hiren Numm krut d'Quell vum *séilege *Schetzel, deen am 12. Joerhonnert an enger Hiel an der Noperschaft vun der Quell gelieft huet a säin Duuscht mam Quellewaasser geläscht huet. 1948 ass d'Quell vun enger Scoutsgrupp vum Lampertsbierg gefaasst a mat engem Waasserbaseng ausstafféiert ginn.

## Biller

Luxembourg Grunewald Schetzel brook 01.jpg|De Schetzelbuer mam ieweschten Deel vun der Schetzelbaach.
Steinsel, Grünewald, panneau Schetzelbuur.jpg|Schëld fir bei de „Schetzelbuur“ (sic)
Abtei Rolduc

D**'Abtei Rolduc** (Latäin: *Roda Ducis*, oder och nach *Closterroda*, *Roda*, *Kloosterrade*, an *Hertogenrode*) ass eng kathoulesch Abtei an der hollännescher Gemeng Kerkrade. Et ass dat gréisst Klouschter an Holland.

D'Abtei gouf 1104 gegrënnt. Et war am Ufank eng duebel Abtei, an där op der enger Säit Pateren, an op der anerer Nonne gewunnt hunn. 1147 huet de Bëschof vu Léck befuelen datt déi zwee Geschlechter net méi kéinten an enger Abtei wunnen. Sou sinn eng Parti vun den Augustinerinne vu Rolduc op Sinnich an der Gemeng Teuven, deemools an der Grofschaft Dalhem geplënnert,, an de Rescht huet sech um Uwänner vun der Ahr tëscht Bonn a Koblenz zu Marienthal un der Ahr néiergelooss.

D'Abtei déi am Ufank zimmlech räich war, ass ëmmer méi veraarmt. Schold dru ware besonnesch d'Vogte vum Klouschter déi sech et gutt goe gelooss hunn, an d'Klouschter vill Sue kascht hunn. De spezielle System vun der Opdeelung vun de Revenuen, d'Pateren hunn zwéin Drëttel ënner sech gedeelt, an de Rescht war fir d'Klouschter, huet och säin Deel dozou bäigedroen. No dräi Joerhonnerte war d'Klouschter a sou engem schlechten Zoustand datt et zur Zäit vum Karel V. huet misse komplett restauréiert ginn, wat sech gläich duerno als iwwerflësseg erausgestallt huet. Duerch d'Pescht si vill Patere gestuerwen, an duerno hat d'Klouschter ënner all Zorte vu Raiber ze leiden, déi et geplëmmt an deelweis a Brand gestach hunn. Fir d'eischt waren et dem Schwaarze Mäerten seng Zaldoten, déi do gehaust hunn, an duerno d'Klever an déi Jülicher, déi sech op déi Manéier fir hir Verloschter déi se bei der Belagerung vu Münster haten, revanchéiert hunn. Déi hunn an engem groussen Ëmkrees all d'Kléischter geplëmmt, an d'Pateren an d'Paschtéier ëmbruecht. Dobäi hu se sech sou gutt ugeluecht, datt laang geduecht gouf, et wieren déi reforméiert Hollänner déi Schold un deene Raibereie wieren. Eréischt 1561, wéi d'Klouschter vun Auderghem de Val-Duchesse a Brand gestach gouf, war et kloer datt d'Hollänner näischt domat ze dinn haten.

Nom Achtzegjärege Krich gouf d'Abtei nees opgeriicht. Dat meescht wat haut vun der Abtei gewosst ass gouf an enger Chronik vum Dom Nicolas Heyendal festgehalen. Doraus geet ervir datt en ettlech gutt Wëssenschaftler zu Rolduc gelieft hunn an déi et fäerdeg bruecht hu fir d'Abtei um Liewen ze halen, an am 19. Joerhonnert do e Seminaire z'installéieren.

D'Abtei stoung ëmmer ënner dem Schutz vun den Herzoge vu Limburg an de Walram III vu Limburg läit do an der Krypta begruewen.

## Biller
 
2006-06-04 - 11-19 - Burg Rolduc - 07.JPG|Eng Baussevue
Abdij Rolduc2.JPG|D'Abteikierch vu bannen
Rolduc Grundriss Gentleman's Magazine 1865.png|De Grondrëss vun der Abteikierch
Crypte van Rolduc.jpg|D'Krypta
Interieur bibliotheek in de Morettivleugel - Kerkrade - 20363533 - RCE.jpg|Eng vun de Bibliothéiken
Abdij Rolduc8.JPG|De Kräizgank


## Um Spaweck